medieval-data/medieval-latin-ner-HOME-Alcar huggingface dataset:
Garinus , Dei gratia Ambianensis episcopus , omnibus presentibus et futuris sancte matris ecclesie filiis , salutem et pacem in Xpisto Jhesu . Quoniam quecumque in ecclesiis , antiqua patrum traditione scripta , servantur fixa et inconvulsa , stili offitio perpetue memorie commendantur , fratribus nostris monachis ecclesie Molismensis honestum et utile justum fuit , quatinus elemosinam quam Drogo de Durz monacis Altie dedit , decreti nostri pagina et episcopali auctoritate firmaremus . Sciant igitur tam futuri quam presentes , quod Drogo monacis Altie in elemosinam dedit omnes ospites qui sunt inter rivulum molendini de Becherel . Dedit eis etiam omnem censum ospitum et omnes reditus , qualescumque debent . Dedit eis etiam quicquid habebat in molendino de Becherel , scilicet omne jus et omnem potestatem , nichil in eo sibli vel heredi suo retinens , ita ut omnis quislibet , sive de Altia sive extraneus sive vicinus , sine contradicto in eo possit molere , si velit . Dedit etiam eis vivarium sic ita libere , sicuti ipse habebat , ita ut nullus nisi voluntate prioris et monachorum in eo possit piscare vel debeat . Quod si quis contra hujus decreti nostri paginam , quod absit ! violenter ire temptaverit , a liminibus sancte matris ecclesie omnibus diebus vite sue alienus existat , et in extrema ventilatione , nisi resipuerit , Xpisto judice sententiam perpetue maledictionis . Signum Garini A m O episcopi . Signum Radulfi archidiachoni . Signum Balduini archidiachoni . Signum Garini thesaurarii . Signum Fulchonis cantoris . Arnulfus de Sancto Nicholao scripsit et supscripsit . Ujus rei etiam testes sunt : Hugo Segnure , Reginaldus de Sancto Walaricho , Meinardus de Sancto Leodegario , Acardus de Luvencurt , Hubertus de Valceles , Werricus de La Freignoie , Robertus major , Drogo major , et ceteri hominis Altie .
« Presentes affuerunt . . . : Petrus tunc temporis prior de Baignels , qui postea fuit abbas Sancti Vidoci ; Guido Parvus , Guido Vetula , Johannes Juvenis nepos Fulconis prioris de Lucheu , Nicholaus Ad Aures , Engerrannus , monachi ; Bartolomeus de Vimes miles , Renaudus de Sancto Valerico baro nobilis , Ruinus de Baignels , Bertrannus Senex , Bertrannus Caoliers de Jusainecort , et alii multi . . . Factum est hoc anno incarnati Verbi M ° . C ° . XXX ° . IIII ° . »
« Signum Luce Atrebatensis archidiaconi . S . Hugonis Ostrevandensis archidiaconi . S . Petri prepositi . S . Nicholai decani . S . Thome cantoris . S . magistri Frumaldi . S . Basilii presbiteri . S . Roberti subdiaconi . S . Salgualonis presbiteri . Ego Aluisus , Dei miseratione Atrebatensis episcopus , hoc privilegium relegi , subscripsi et in nomine Patris et Filii et Spiritus sancti propria manu confirmavi . . Actum Atrebati , anno Domini M ° . C ° . XL ° . II ° . , indictione IIII . , anno vero domni pontificatus Aluisi Atrebatensis episcopi XI ° . »
« Testes . . . : Wirefridus abbas de Sancto Eligio et Urbanus abbas de Cercampo , et Seguinus et Hugo fratres ejus , et Ansellus cantor Sancte Marie Atrebatensis ecclesie , et plures alii . Hoc factum est tempore Fulconis prioris ecclesie Sancti Leodegarii de Luceio , anno ab incarnatione Domini M ° . C ° . LX ° . quarto , II ° . idus novembris . »
Alexander episcopus seruus seruorum Dei dilectis filiis uniuersis abbatibus et prioribus abbates proprios non habentibus ordinis Sancti Benedicti non exceptis per Remensem prouinciam constitutis salutem et apostolicam benedictionem . Ex parte uestra fuit nobis humiliter supplicatum ut cum obseruantia uestri ordinis ab ipsa sui institutione multum sit rigida , difficilis atque grauis fuerintque postmodo per felicis recordationis . Gregorium papam predecessorem nostrum et quosdam alios tam auctoritate sedis apostolice quam legatorum ipsius superaddita statuta grauia diuersarum penarum adiectione uallata ; ne contingat sub tantis oneribus deficere oneratos prouidere super hoc paterna sollicitudine curaremus , attendentes igitur quod expedit calamum quassatum non conteri et in erasione eruginis uos non frangi deuotionis uestre precibus inclinati , presentium uobis auctoritate concedimus , ut super obseruatione statutorum ipsorum que de uestre substancia regule non existunt uos et successores uestri cum monasteriorum uestrorum eorumque membrorum monachis presentibus et futuris libere dispensare possitis hiis casibus dumtaxat exceptis super quibus in eadem regula est dispensatio interdicta ; in quibus casibus dispensandi super penis adiectis et irregularitibus quas uestri subditi hactenus incurrerunt uel incurrent de cetero eosque absoluendi ab interdicti suspensionis seu excommunicationis uinculo quo ipsos ob transgressionem premissorum statutorum inuolui contigit uel continget iniuncta sit absolutis penitentia salutari ; libera sit uobis et eisdem successoribus de nostra permissione facultas supprioribus nichilominus monasteriorum uestrorum ac ipsorum successoribus concedendi uobis uestrisque absolutionis beneficium si fuerit oportunum , indulgentes auctoritate presentem potestatem , nonobstantibus aliquibus litteris ad uenerabilem fratrem nostrum A . . Remensem archiepiscopum et eius suffraganeos uel quoscumque alios ab apostolica sede sub quocumque tenore directis et processibus habitis per easdem de quibus forsitan oporteat fieri mentionem . Nulli ergo omnino hominum liceat hanc paginam nostre concessionis infringere uel ei ausu temerario contraire ; si quis autem hoc attemptare presumpserit indignationem Omnipotenti Dei et beatorum Petri et Pauli apostolorum eius se nouerit incursurum . Datum Neapoli XI ° kalendas ianuarii , pontificatus nostri anno primo .
Alexander episcopus , seruus seruorum Dei dilecto filio . . abbati Alchiacensi 3 , ordinis Sancti Benedicti , Morinensis dyocesis salutem et apostolicam benedictionem . Cum dilecti filii GI Sancti Bertini et Thomas de Orbaco , abbates ordinis Sancti Benedicti Morinensis et Suessionis dyocesium pro procurandis et expediendis communibus uniuersorum abbatum et priorum , abbates non proprios habentium , predicti ordinis non exemptorum Remensis prouincie negociis fecerint apud sedem apostolicam magnos sumptus , uolumus et presentium tibi auctoritate mandanus quatinus prefatis abbatibus et prioribus necnon et abbatissis ipsius ordinis non exemptis predicte prouincie imponentes onus iuxta facultates monasteriorum suorum ipsos et eas ut contribuant in hac parte pro rata singula monasteria contingente monitione premissa per censuram ecclesiasticam appellatione remota compellas nonobstante si eis uel eorum alicui a sede apostolica sit indultum quod interdici suspendi ut excommunicari non possint per litteras apostolicas plenam et expressam aut de uerbo ad uerbum non facientes de indulto huiusmodi mentionem et constitutionem de duabus dietis edita in concilio generali . Datum Neapoli ut supra .
| ITEM APPROBATIONE DE OMNIBUS COMMODIS APUD BUSSOLIUM | Ego Henricus , Trecensis comes palatinus , notum facio presentibus et futuris quod Guido de Sancto Uitricio , de assensu et approbatione Eremburgis uxoris sue et liberorum Petri et Iohannis et Mabilie et Hugonis memorate Mabilie mariti omniumque aliorum heredum quicquid tenebat de feodo meo apud Bussolium in omnibus commodis ecclesie Sancti Nichasii Remensis , in perpetuam elemosinam resignauit et pacifice possidendum concessit . Hoc quia res de feodo meo erat laudaui utque notum et ratum teneretur litteris annotatum sigillo meo confirmaui . Actum Sezannia , anno Uerbi incarnati , M ° C ° LXXX ° IX ° , datum per manum Hayderici cancellarii ; nota Petri .
| ITEM DE BUXOLIO | Ego Henricus Trecensis comes Palatinus , notum facio presentibus et futuris quod ad preces Guidonis abbatis Sancti Nichasii et totius capituli eiusdem ecclesie , confirmo ( + ) T q uecumq ue U eadem ecclesia ab antiquo possidet apud Buxolium et preterea quicquid Iohannes u quondam abbas eiusdem ecclesie elemosina siue emptione , in eadem uilla , in diebus suis , acquisiuit quod scilicet ad me uel ad ius meum pertineat . Quod ut notum permaneat et ratum teneatur , litteris annotatum sigilli mei impressione firmaui , testibus domino Ansello de Trianglero , Garnero fratre eius , Deumberto de Cernantis , Girardo Euentato , Willermo marescallo et Artaudo camerario . Actum anno Uerbi incarnati , MocoLXxoIXo ; data Pruuini per manum Stephani , cancellarii ; nota Willermi .
| DE POSSESSIONIBUS DE MONTE REGULI | Ego Gualcherus 9 de Nantolio notum fieri uolo tam futuris quam presentibus quod cum ecclesiam Beati Nichasii Remensis super quibusdam possessionibus apud Montem Reguli et eiusdem loci appendiciis uidelicet terris , pratis , aquis , siluis , conductu silue , aduocatione domus et silue et quod uulgariter dicitur haie diu iniuste uexauerim ; tandem sano ductus consilio et anime mee uolens consulere , de assensus uxoris mee et fratrum meorum , a uexatione illa dignum duxi penitus desistere et eandem ecclesiam super hiis omnibus in perpetuum quittam clamaui quod si forte apud Montem Reguli uel in predictis aliquid iuste possidebam hoc ipsum , pro remedio anime mee , sepedicte ecclesie libere et absolute uxore mea et fratribus meis , scilicet M . canonico Remense , Andrea et Willermo approbantibus et assensum prebentibus in elemosina contuli , ita quod anniuersarium meum singulis annis in ecclesia memorata celebrabitur . Ut autem hoc ratum habeatur et inconcussum sigilli mei impressione corroboraui . Actum anno Uerbi incarnati , M ° CC ° P ° , mense maio .
| ITEM DE MONTE REGULI | Ego Blancha , 10 comitissa Trecensis palatina , notum facio tam presentibus quam futuris quod cum inter abbatem et monachos Sancti Nichasii Remensis ( et ) Gualcherum de Nantolio super nemoribus domus Montis Reguli et pertinentiis eius controuersia uerteretur ; tandem acceptis ab eadem ecclesia L . libris remensis monete , dictus Gualcherus querelam illam prefate ecclesie in integrum in presentia mea quittauit et habendam perpetuo concessit . Ego uero , ad petitionem utriusque partis quittationem illam approbans et testificans presentem cartam in testimonium uolui fieri et sigilli mei munimine roborari . Actum apud Sezanniam , teste me ipsa . Anno dominice Incarnationis M ° CC ° Primo , mense septembri . Datum per manum Galteri , cancellarii mei ; nota Iohannis .
| ITEM DE EODEM | Ego Blancha , comitissa Trecensis palatina , omnibus ad quos presens carta peruenerit , notum facio et cognosco quod uenerabiles amici , abbas et fratres Sancti Nichasii , de me grauem querimomoniam W deposuissent ad me ipsam quod iniuriosa existebam eis super iure suo quod se proponebant habere in bosco Montis Reguli , tandem per probos et antiquos homines terre ueritate diligentius inquisita et postmodum in presentia mea plenius recitata , predictis abbati et fratribus et ecclesie sue quittaui omnem calumpniam quam in predicto bosco clamabam ; precepi etiam omnibus seruientibus et baliuis quod deinceps nec occasione grierie x predictos fratres , uel eorum nuncios disturbarent seu alia ulla occasione iniusta . Actum apud Senniam , anno Domini M ° CC ° II ° , datum per manum Galteri , cancellarii , mense ianuario ; nota Iohannis .
| DE SANCTO LEODEGARIO ET HIS QUE PERTINEBANT AD ECCLESIAM REMENSEM | Droco ' prepositus , Radulfus decanus , Thomas cantor ceterique ecclesie Remensis fratres tam futuris quam presentibus in perpetuum . Humana mortalitate cito labente scripto memorie dignum duximus commendare ut sciant tam futuri quam moderni quod totam partem terre Sancti Leodegarii que ad nos pertinebat cum aqua , banno et iusticia omnibusque proficuis , nichil nobis prorsus retinentes ecclesie Beati Nichasii quam plurimum diligere tenemur , contra omnes legittimam guarandiam laturi , perpetuo nomine nostro concessimus possidendam ; ita tamen quod in festo sancti Remigii post Natale Domini IIIIor libras remensis monete nobis annuatim persoluet . Hec autem ut rata et in conuulsa permaneant , sigilli nostri impressione et probabilium uirorum attestatione corroborauimus . S . Bosonis archidiaconi ; S . Hildewini uicedomini ; S . Gregorii , S . Laurentii presbyterorum ; S . Stephani de porta claustri , S . Mathei , S . Nicholaii , S . Milonis diaconorum ; S . Radulfi , S . Alani , S . Hugonis , S . Guidonis subdiaconorum . Actum anno ab Incarnatione Domini M ° C ° L ° XXUI ° .
| DE MOLENDINO D'ESCHERON APUD BELMIAM | Ego Adam 2 , decanus totumque capitulum Laudunensis ecclesie , omnibus ad quos presens pagina peruenerit , notum fieri uolumus quod Hyayderico A abbati et capitulo Sancti Nichasii Remis concessimus ut molendinum de Escheron apud Belmiam quod nunc tenent quedam priuate persone possint licenter emere et in perpetuum possidere . Uerum cum illi qui nunc possident septem sextarios frumenti et dimidium et totidem auene sub annuo trecensu nobis reddere teneantur monachi , unum modium frumenti , ad mensuram registestem nec de peiori , nec de meliori , in festo sancti Remigii Belmye cum totum molendinum adquisierint annuatim persoluendum ; interim autem secundum partes quas in molendino adquisierint reddent de predicto modio frumenti ; stagnum autem eiusdem molendini eisdem monachis concessimus sub trecensu quinque solidorum remensium in festo sancti Remigii secundum partes quas in stagno adquisierint annuatim soluendorum . Uerum si stagnum illud ampliare uoluerint et huius rei occasione dampnum alicui intulerint secundum estimationem capituli nostri et bonorum uirorum arbitrium pro dampno illo restaurabunt . Nos uero contra omnes qui eos uexauerint quamdiu iuri parere uoluerint super hiis que eis concessimus legittimam feremus garandiam ; illud etiam memorie uolumus commendari quod cum capitulo iam dicti monasterii sub hac forma contraximus ut ipsi octo modios frumenti legittimi ad paruam mensuram Beate Marie de Belmya tunc temporis currentem pro molendinis d'Eschoe qui sunt super Axonem B omni occasione et contradictione preposita ibidem de cetero sub trecensu annuo reddere non desistant . Predicta uero mensura duodecies impleta facit unum modium quem nobis consueuerunt reddere apud Riboldi Montem et nostris uecturis adducendum . Quod si facere desisterent ad predictum molendinum de Escheron et ad stagnum eius quosque prescriptum trecensum persoluerent liberum haberemus recursum , predictos UIII ° modios frumenti pro molendinis nichilominus reperentes . Ut autem hoc firmum et ratum habeatur , presentem paginam utriusque sigilli appensione duximus roborandam . Actum anno incarnati Uerbi M ° C ° nonaginto UII ° .
| Item de molendino et uiuario d'Escheron . | Ego Iohannes dominus de Ainaumont 3 , notum fieri uolo tam futuris quam presentibus quod quicquid emeram in molendino et uiuario de Escheron uendidi C integre ecclesie Beati Nichasii Remensis , Richaudi uxore mea et filiis laudantibus et assensum benigne prebentibus . Si uero heredes eiusdem molendini prefatam ecclesiam super hoc in causam trahere uel in aliquo molestare aut uexare forte uoluerint , ego et uxor mea et filii mei sepedicte ecclesie ubique legitimam 0 portabimus garandiam . Ut autem hoc ratum et inconcussum permaneat sigilli mei impressione corroboraui .
| DE DECIMIS DE MORELMEIS | In nomine Sancte et Indiuidue Trinitatis Patris et Filii et Spiritus Sancti , Amen . Ego Albertus , Sancte Leodiensis ecclesie archidiaconus , omnibus notum facio quod Rainerus ecclesie Sancti Nichasii guerpiuit et abiurauit decimas de Morelmeis quas sicut ipse fatebatur iniuste et uiolenter occupauerat . Spopondit etiam fide data adiutorium et garandiam se laturum contra omnes calumpniatores ; Godescalcum quoque dominum Morelmeis fideiussorem dedit et obsidem super hiis perpetuo tenendis ; qui Godescalcus sui atque Raineri meipsum constituit obsidem taliter ut si hoc pactum frangeretur tota terra sua anathemati subiiceretur . Huius rei testes sunt : Gascelinus Florinensis abbas ; Guido canonicus ; Galterus Fossensis canonicus ; magister Gerardus ; Petrus sacerdos et canonicus Sancti Gengulfi ; Iohannes sacerdos ; magister Iohannes ; Thomas Bosos ; Nicholaus ; Iohannes , miles ; Hugo de Montana et Theodericus frater eius ; Simon de Gordinis . Actum apud Florinas , anno Uerbi incarnati , M ° C ° LXX ° UII ° , in die purificationis beate Marie . Papa Alexandro . Imperatore Frederico 5 .
| ITEM DE MORELMEIS DE DECIMIS | Quoniam sepe numero uidemus preuaricatores iuris in possessiones ecclesiarum temeraria usurpatione efferri , nec eos allegationes probabilium uirorum siue antiquissima hominum memoria sufficiunt refragari , nisi contigerit eas scriptorum diligentia ad memoriam fidelium priuilegiis assignari ; proinde ego Wascelinus 6 Dei misericordia Florinensis cenobii dictus abbas quod in presentia mei et fratrum sed et domni Alberti Leodiensis archidiaconi factum est scripto posteris significare necessarium duximus ; ecclesia Beati Nichasii que Remis ( est ) in castro quod dicitur Morelmes parrochiam ab antiquo possedit cuius decime due partes ad usus fratrum spectabant , tertia in usum sacerdotis inibi seruientis concesserat ; hiis duabus decime partibus Walterus de Rozeisa iniqua cupiditate ductus , uiolentas manus iniecit , iuris suis eas esse affirmans , sed ecclesiastica commonitione et animaduersione fatigatus , correctiore uoluntate quicquid iniuste peruaserat se de reatu accusans in conspectu omnium worpiuit ; defuncto autem Waltero , Renerus de Ualencines iterato sine respectu iusticie eandem decimam peruasit . Qui cum artaretur censura equitatis et eius causa domini Godescalci de cuius familia erat , esset sub interdicto , pax conuenit eo tenore ut septem libre et quindecim solidi cathalauni ei annumerarentur ; quo facto ipse in presentia domni Alberti archidiaconi et Wazelini abbatis et in conspectu totius capituli Florinensis , eam in perpetuum sibi adiudicauit ; huius concordie fideiussores fuerunt Godescalcus aduocatus et prefatus archidiaconus , eo pacto ut si quisquam de cetero uellet obniti non prius audiretur quam predictam pecuniam integro numero ecclesie resignaret ac deinde , si causa eius iusticia minus fulciretur , archidiaconus tenore constitute pacis Gadescalcus E , iure aduocationis si uiolentia inferretur ecclesie de illato dampno facerent plenariam restitutionem . Huic constitutioni astipulantur testes subscripti : domnus Albertus Leodiensis archidiaconus ; Wido canonicus ; Galterus Fossensis prepositus ; magister Girardus ; Petrus sacerdos et canonicus Sancti Gengulfi ; Iohannes sacerdos ; magister Iohannes ; Thomas ; Boso ; Nicholaus ; Godescalcus aduocatus ; Iohannes , miles ; Hugo de Montana et Theodericus frater eius ; Symon de Gordinis . Actum apud Florinas , anno dominice Incarnationis , M ° C ° LXX ° UIII ° , indictione XIa , concurrente UI ° , epacta nulla . Papa Alexandro . Imperatore Frederico .
Alexander episcopus , seruus seruorum Dei uniuersis abbatibus et cetera . Sequentes statutum concilii generalis districte precipimus tam dyocesanis episcopis quam personis que preerunt capitulis celebrandis ut per censuram ecclesiasticam appellatione remota compescant aduocatos patronos , uicedominos , rectores et consules , magnates et milites seu quoslibet alios ne monasteria presumant offendere in personis aut rebus et si forsam offenderint eos ad satisfaciendum compellere non comittant ut liberius et quietus Deo ualeant famulari ; nonobstante si personis aliquibus a sede apostolica sit indultum quod interdici , suspendi uel excommunicari non possint per litteras apostolicas plenam et expressam aut de uerbo ad uerbum non facientes de indulto huiusmodi mentionem . Datum Neapoli U kalendas ianuarii , pontificatus nostri anno primo .
| DE INFRACTIONE UILLE SANCTI HYLARII | Quoniam penitentiam omnibus male agentibus nec tamen de Dei misericordia dissidentibus necessariam esse certissimum est . Ego Henricus , Magni Prati humilis comes , hanc pacem ut potui , non tamen ut omnino debui amplecti curaui ; noui enim quod mens sue curationi inuigilans quanto amplius perpetratam doluit culpam tanto amplius F facilius saluationis promeruit gratiam ; quamobrem ego penitentiam consulens propriamque conscientiam examinans , ecclesie Beati Nichasii in suburbio Remensi , pro infractione uille sue que Sancti Hylarii dicitur satisfacere decreui et propter dampnum quod abbati et monachis eiusdem ecclesie in eadem uilla plurimum intuli misericordiam quesiui et absolutionem quantum ad eos pertinuit accepi , ueritus igitur ne pro tante offensionis causa iram indignationis Dei quam totius eternaliter incurrerem , decimam Montis Sancti Remigii quam Petrus Flael , miles , de me tennerat a quo et ipse iamdudum legittime emeram pro tanti incommodi recompensatione predicte ecclesie in perpetuum possidendam co F libere et quiete contradidi . Huic mee donationi immo restitutioni filius meus Henricus assensum suum dedit , qui ob hoc ab abbate eiusdem loci XXa solidos accepit , sed etiam fratres mei cum gratuito affectu assenserunt ; hanc igitur restaurationem ne qualicumque occasione quilibet Dei inimicus deinceps uiolare siue delere conetur garandiam contra omnes qui se ecclesiastico iuri subdere uoluerint , ego et Henricus filius meus feremus et sigilli mei impressione corroboraui , insuper sub testimonio reuerendarum personarum quarum nomina subscripta sunt confirmaui de capitulo matris ecclesie Remensis S . Droconis prepositi ; S . magistri Radulfi decani ; S . Mathei , S . Rogeri , S . Philippi , S . Hugonis , S . Nicholai diaconorum ; S . Geruasii , S . Ludouici , S . Fulconis , S . Adam subdiaconorum ceterumque quam plurimorum . Actum dominice Incarnationis , M ° C ° LXX ° UIII ° .
| DE XUIII SEXTARIIS FRUMENTI IN DECIMA DE NISI ET XX SOLIDIS IN CENSU DE TURRO | Radulfus dominus de Turro , omnibus ad quos littere presentes uenerint in Domino salutem . Quam cura ea que ad obsequium Dei pertinent cura est specialis habenda nichil laudabilius quam ubi non fit ut fiat instituere et quod institutum est semper in melius promouere ; ea propter ut in ecclesia de Turro quam specialiter diligo ut proprius eius aduocatus seruicium Dei Omnipotentis competentius fiat et memoria mei et antecessorum meorum uigiter habeatur ; nouerit uniuersitas uestra me dedisse ecclesie Sancti Nichasii in decima mea et terragio de Nisi | XUIII sextarios frumenti ad mensuram Castelli de eo quod primo mensurabitur et XX solidos in censu meo de Turro reddendos ad festum sancti Remigii ita ut de hoc beneficio uiuat unus ex monachis Sancti Nichasii qui assidue in ecclesia predicta maneat et cultui Dominico uigilanter insistat ; hoc laudauit mater mea , hoc frater meus Guido presentes quoque interfuerunt Wido de Ceris , Iohannes de Ainomonte , Balduinus de Condeio et alii plures . Ego quoque ut hoc ratum foret et inconuulsum maneret , sigillo meo litteras presentes confirmaui .
| DE COLLATIONE UILLE DE SINGLI ET DE INUASIONE DE COMPOSITIONE FACTA ET PACE | Ego Manasses Regitestis comes , uniuersis in posterum . Nouerint uniuersi ad quos littere iste peruenerint quod uillam de Singli comes Hugo 13 de Regiteste pro remedio anime sue et antecessorum suorum ecclesie Beati Nichasii contulit et hoc etiam continetur in autentico felicis memorie Rainaldi archiepiscopi , sed his temporibus ingruente quorumdam malicia quibuscum monachi nullam resistendi haberent facultatem et ea que sui iuris ibi erant manu tenere non ualerent michi et Hugoni filio meo medietatem prefate uille concesserunt , tam in terragiis quam in ceteris prouentibus ad eandem uillam pertinentibus ; ita quod eandem uillam ab omnibus malignantibus et illis iniuriam inferentibus firma et fideli protectione defenderemus , exceptis his que secuntur uniuersis scilicet que ad possessionem suam pertinent et redditu altaris et decime et labore carruce sue cui cum terra ad excolendum non sufficeret tantum de nemore illis concessimus quod carruce sufficeret ; et ut hoc ratum et inconcussum permaneat presentis scripti patrocinio muniuimus et sigilli nostri impressione firmauimus . Huius compositionis testes sunt : Haydericus prior ; Stephanus lihatiez ; Rogerus capellanus ; Alexander celerarius ; Balduinus frater comitis ; Petrus de Liri ; Henricus de Spineto ; Radulfus de Sauz ; Robertus Barris . Anno incarnati Uerbi , M ° C ° nonagesimo primo .
| DE MOLENDINO DE MONDRESEICURTE ET PARTE NOSTRA IN ILLO | Notum sit tam presentibus quam futuris quod ego Manasses , Regitestis comes , astantibus et laudantibus Mathilde uxore mea et Hugone filio meo et uxore eius Felicitate et Balduino fratre meo ob anime mee remedium et pro antecessorum et successorum meorum animabus in elemosinam relinquo ecclesie Nouiacensi U modios bladi , ecclesie Beate Marie Regitestis III modios in molendino de Mondreseicurte singulis annis in perpetuum accipiendos ; bladi huius medietas erit hyemalis , altera uero martialis , ante testamenti huius dispositionem Beate Marie de Uallibus in feodum et hominium dederam I modium frumenti et I modium siliginis et hec ei in predicto molendino assignaui libere et sine aliqua sumptus exactione accipiendam ; ecclesie uero Beati Nichasii Remensis in elemosinam relinquo omne prorsus prefati molendini residuum et quicquid in molendino fullanti possidebam ; uiuarium , autem et pisces in manu mea retineo ; uolo etiam laudo et concedo atque confirmo ut quicumque ad molendina prenominata usualiter atque bannaliter ueniebant deinceps illuc in perpetuum ueniant nec eos ad alia molendina molendi uel fullandi causa peruenire ; predictis ecclesiis et bette quemadmodum predictum est distribui quicquid in supradictis molendinis in uita meo possidebam ; uolo etiam atque constituo ut memorate ecclesie in communi sibi molendini restitutione uel sustentatione ponant iuxta portionis sue quantitatem quam sibi G accipient ; ecclesie etiam Beati Nichasii concedo ut terram illam super qua | inter ipsam et Nouiacensem ecclesiam habebatur controuersia ad uelle suum excolat et inde aisantias efficiat quecumque sibi fuerint necessarie ; si uero eandem terram in manu sua retinere uoluerit eam hominibus Regitestibus relinquere licebit si tantum prouentus quantum et alii homines exhibent pretaxate ecclesie uoluerint exhihere ; terra autem illa est sub calciata Regiteste et est dote altaris Celtensis ' 4 . Quod ut ratum habeatur ego et filius meus Hugo testimoniales super hoc litteras exhibiuimus et sigillorum nostrorum attestatione roborauimus . Actum anno dominice Incarnationis M ° C ° nonagesimo UIII ° .
| ITEM DE SINGLEIO ET COMPOSITIONE FACTA INTER NOS ET COMITEM | Hugo Regitestensis comes , omnibus presentes litteras inspecturis , in Domino salutem . Nouerint uniuersi quod cum discordia esset inter ecclesiam Sancti Nichasii Remensis ex una parte et me ex altera super dominio , iusticia , redditibus uille de Singleio , dampnis et iniuriis a me dicte ecclesie ut dicebat illatis ibidem et quibusdam aliis pertinentibus ad dictam uillam ; tandem de bonorum uirorum consilio , composuimus in hunc modum uidelicet quod dicta ecclesia concessit michi et heredibus meis medietatem dicte uille in omnibus prouentibus , redditibus et pertinentiis eiusdem uille ; exceptis hiis que secuntur uniuersis scilicet domo ipsius ecclesie sita in eadem uilla et aliis que ad possessionem suam pertinent et redditu altaris et decime et labore carruce sue cui cum terra ad excolendum non sufficeret , tantum de nemore sibi retinuit dicta ecclesia quod sufficeret carruce . Que omnia superius michi concessa ' concessit dicta ecclesia michi et heredibus meis pro defensione et garandia hominum dicte uille , rerum dicte ecclesie et aliarum rerum pertinentium ibidem ad uillam et ecclesiam supradictas . Et sciendum est quod dicta ecclesia de cetero percipiet medietatem omnium prouentium furni bannalis eiusdem uille , reddituum auene , caponum , gallinarum et aliorum quorumcumque prouentuum et exituum eiusdem uille et aliam partem ego percipiam ratione defensionis supradicte ; et conuentum est inter me et dictam ecclesiam quod nec ego nec ipsa ecclesia aliquid acquirere poterimus de cetero in predicta uilla quin altera pars nostrum medietatem ex inde percipiat et mediante ista compositione ego quittaui in perpetuum hominibus dicte uille carretum omnimodum quem I dicebam me penitus habuisse in uilla predicta ad firmitates meas faciendas ; et concessi eidem ecclesie quod omnes habitantes in domo sua de dicta uilla easdem aisantias habeant et omnimodas in nemoribus , pascuis meis et aliis omnibus quas hominibus dicte uille concessi sicut in karta hominibus dicte uille a me concessa plenius continetur ; sciendum est etiam quod ego remisi bannum quod feceram dictis hominibus de ueniendo ad molendina mea ad molendum annonas per bannum meum ; item conuentum est inter me et dictam ecclesiam quod nemus situm iuxta uillam de Singleio quod commune est inter me et dictam ecclesiam saltari K debeat et uendi et terra ad culturam redigi et L quod ex pecunia percipienda ex uenditione dicti nemoris edificetur in territorio dicte uille unum molendinum siue plura , ad uentum uel ad equos , sicut michi et dicte ecclesie uisum fuerit expedire ; et , si precium dicti nemoris non sufficeret ad edificationem dicti molendini et eorum que pertinebunt ad illud , sumptibus et expensis meis et L dicte ecclesie illud opus consummetur et prouentus et moture dicti molendini uel molendinorum inter me et dictam ecclesiam communiter diuidentur et cum opus fuerit communibus expensis et sumptibus reedificetur uel reedificabuntur et retinebuntur . Quod ut ratum et inconcussum permaneat , presentem paginam sigilli mei appensione roboraui . Datum anno Domini M ° CC ° XXX ° UIII ° , mense iulioM .
| ITEM APPROBATIONE CONUENTIONUM ET KARTE SUPER HEC CONFECTE | Ego Iohannes comes Regitestensis , omnibus presentes litteras inspecturis , in Domino salutem . Nouerint uniuersi quod ego conuentiones et cartam inter ecclesiam Sancti Nichasii Remensis ex una parte et quondam uirum nobilem coN Hugonem comitem Regitestensem cui in comitatu successi super dominio , redditibus et omnibus aliis prouentibus de Singleio et pertinentiarum eidem , prout in dicta carta continetur ex altera confectam laudo , approbo et in perpetuum me obseruaturum promitto . In cuius rei testimonium litteras sigillo meo tradidi roboratas ; tenor autem carte dicti comitis quondam fratris mei talis est : Hugo Regitestensis comes , omnibus presentes litteras inspecturis , in Domino salutem . Nouerint uniuersi et cetera ut supra . . . Datum presentium litterarum , anno Domini Millesimo CC ° Quadragesimo UII ° , mense februario .
| DE SOLIDIS ET SEXTARIO PISORUM IN DECIMA DE SINGLEIO | Magister Iohannes Manasseri canonicus Rosetensis officialis magistri Iohannis de Blesis Remensis ecclesie archidiaconi , omnibus presentes litteras inspecturis , in Domino salutem . Nouerint uniuersi quod cum Diuina Clementia , quondam uxor domini Widonis de Truneio ' militis legasset , diu est sicut dicebatur pro remedio anime sue . . presbytero de Trugneio et successoribus eius quinque solidos parisienses et unum sextarium pisorum percipiendos singulis annis in portione quam ipsa habebat in decima de Singleio pro anniuersario eiusdem domine in ecclesia de Trugneio faciendo . Tandem clericus presbyter de Trugneio Iniorannus nomine in mea presentia constitutus , ecclesie Beati Nichasii Remensis que dictam decimam de Singleio sicut dicitur comparauerat et possidebat , quittauit , de assensu et auctoritate curie domini mei , dictos quinque solidos et dictum sextarium pisorum perpetuo percipiendos et possidendos mediantibus tamen centum solidis parisiensibus de quibus dictus presbyter recognouit ab eadem ecclesia sibi esse plenius satisfactum , in pecunia numerata et soluta quam pecunie summam dictus presbyter , per dominum meum uel per officialem suum , tenetur ponere et conuertere in emptione perpetui redditus percipiendi ab ipso presbytero et successoribus eius , pro anniuersario dicte domine singulis annis in dicta ecclesia de Trugneio ut supradictum est faciendo promittens dictus presbyter in uerbo domini quod contra dictam quitationem , per se aut per alium , de cetero non ueniet sed eandem firmiter et inuiolabiliter obseruabit . Et in hiis omnibus et singulis renuntiauit expresse dictus Iniorrannus , sub dicto uerbo domini , exceptioni non numerate pecunie , non tradite , non solute , beneficio restitutionis in integrum omnique iuris auxilio tam canonici quam ciuilis et omni alii exceptioni ac rerum defensionibus que sibi possent competere contra presentes instrumentum et factum . In cuius rei perpetua firmitate presentes litteras sigillo curie domini mei feci roborari . Datum feria quarta post festum beatorum Remigii et Hylarii , anno Domini millesimo CC ° quinquagesimo , mense ianuario .
| De pace facta pro nemore de Fraitiz per arbitros . | H . A quondam abbas Sancti Nichasii Remensis et R . decanus de Anteneio , omnibus ad quos littere iste peruenerint , salutem in Domino . Nouerit uniuersitas uestra quod cum querella diu esset agitata inter ecclesiam Sancti Nichasii Remensis ex una parte et Walcherum militem de Rumigniaco ex altera super bosco de Fraitiz coram uiris uenerabilibus abbate scilicet Sancti Theoderici , decano Remensi G . Pedelupo a summo pontifice iudicibus delegatis tandem dicti iudices pro defectu iusticie totam terram predicti W . sententia excommunicationis innodauerunt ; ipse uero summi iudicis iram timens incurrere , beneficium absolutionis secundum formam Sancte Ecclesie petiit . Post hoc uero assensu Aelidis uxoris sue de consilio Hugonis de Florinis auunculi et G . de Uinthi B in nos et in alios duos , Amandum presbyterum de Hanapia et Hugonem de Tharesis , militem , idem W .c et abbas Sancti Nichasii compromiserunt et hoc se obseruaturum idem W . in manu predicti H . , fidei interpositione , firmauit D quem etiam super hoc plegium constituit . Nos uero quatuor ueritate a circummanentibus fideliter inquisita totum predictum boscum sicut protenditur a semita de Gerinis iuxta lacum qui uulgo dicitur Marchais et includitur a riuulo qui uocatur Fraitiz et decurrit usque in Seram ecclesie memorate adiudicauimus ; prefatus E siquidem W . de fructibus inde perceptis et de dampnis illatis ecclesie iamdicte satisfecit . Preterea ad augmentum dilectionis et ut obnoxius ecclesie teneretur , medietatem prouentuum partis predicti nemoris que ad ecclesiam pertinet usque ad sardum Gerardi molendinarii ad trecensum sub annua pensione X F librarum laudunensis monete ab instanti festo sancti Iohannis Baptiste usque ad duos annos ab ecclesia memorata accepit ; excepta tamen parte M . G domine de Rumigniaco que ei pro omnimoda tuitione sue partis a dicta ecclesia | concessa fuit , transactis uero duobus annis istis ecclesia ' prefata ad boscum memoratum I in pace redibit . Ut autem hoc ratum inconcussumque permaneat quia tamen coarbitri nostri A . F scilicet presbyter de Hanape et H . K miles de Tharesis sigillis carebant , de assensu eorum presentem paginam nostrorum appensione muniuimus . Actum anno Uerbi incarnati , M ° CC ° sexto . L
| Item de pace nemoris de Fraitiz et I denario ad censum de Busseto . | Ego Walcherus de Rumigniaco , miles , omnibus presentes litteras inspecturis , salutem in Domino . Nouerit uniuersitas uestra quod cum inter me ex una parte et ecclesiam Sancti Nichasii ex altera discordia mota M fuisset super medietate nemoris de Fraitiz et etiam super quodam nemore sito in territorio de Busseto que a me dicta Sancti Nichasii Remensis ecclesia repetebat ; tandem bonorum uirorum interueniente consilio , inter nos fuit compositum in hunc modum : quod ego W . in recompensationem nemorum supradictorum et dampnorum que dicte ecclesie intuleram et pro salute anime mee reddidi et reassignaui dicte ecclesie nemus quoddam quod habueram ab eadem ecclesia in recompensationem uille de Ferrato Fonte , sicut protenditur a meta sita super Seram que diuidit nemus de Fraitiz et nemus domini de Rumigni et decemnouem modiatas et tres ialetos et dimidium usque ad metam sitam super uiam de Mainbreceio 5 que etiam diuidit iamdictas modiatas et nemus de Roseto 5 et ab hac meta usque ad metam sitam super sardum Gerardi molendinarii et ab meta usque ad metam que diuidit territorium de Agusta 5 et de Liardo 5 que sedet super riuulum uenientem de sardo Gerardi molendinarii promittens quod in eodem nemore per me uel per alium nichil de cetero reclamabo ; et dicta ecclesia quitauit N michi quicquid iuris habebat in predictis nemoribus que a me repetabat ; per hanc autem compositionem ego W . quitaui ° eidem ecclesie quicquid habebam in terris quas acquisierat dicta ecclesia in territorio de Agusta ad domum suam de Estrebisuel pertinentes et in super quicquid habebam in situ domus dicte Estrebisuel quitaui ° omnino ecclesie supradicte ; preterea assignaui eidem ecclesie unum nummum parisiensem in festo sancti Remigii annuatim reddendum , ad census meos de Busseto P propter dampnum quod eidem ecclesie intuleram occasione uiuarii mei de Busseto . Hanc autem compositionem laudauerunt Aelidis uxor mea et Hugo filius meus promittentes quod contra dictam compositionem non uenient sed eam inuiolabiliter obseruabunt . In cuius rei testimonium , presentem cartulam sigilli mei munimine feci roborari . Actum anno Domini , M ° CC ° XXX ° I ° , mense iulio .
| ITEM DE RUMIGNIACO ET COMPOSITIONE | Uniuersis presentes litteras inspecturis A . Q decanus de Henepiis et I . capellanus domini N . R de Rumigniaco , salutem in Domino . Nouerint uniuersi quod cum inter ecclesiam Sancti Nichasii Remensis ex una parte et nobilem uirum dominum Nicholaum de Rumigniaco ex altera orta fuisset discordia super dampnis que dicte ecclesie idem nobilis intulerat occasione cuiusdam uiuarii quod de nouo fecerat fieri apud uadum Fulberti per cuius restagnationem et inundationem domus sue de Estrebisuel , prata , terre eiusdem domus in tantum occupabantur quod maximum propter hoc dicta ecclesia sustinebat detrimentum et eo aduerso dictus nobilis proponeret quod prefata Sancti Nichasii ecclesia redditus , possessiones , terras , prata et quedam alia que de ipsius feodo , et in ipsius dominio erant , acquisierat in ipsius preiudicium et grauamen quare petebat premissorum distractionem fieri , uel saltem super hiis sibi exhiberi iusticie complementum . Tandem , de bonorum uirorum consilio super premissis in nos fuit a partibus compromissum sub hac forma quod quicquid super hiis iudicio uel compositione per nos esset ordinatum partes sub pena ducentarum librarum parisiensium tenerentur obseruare . Nos igitur auditis hinc inde propositis facto super premissis scrutinio diligenti habito peritorum consilio ; ita composuimus inter partes et de consensu partium arbitrando pronuntiauimus quod in recompensationem omnium dampnorum que prefatus nobilis memorate ecclesie intulerat occasione uiuarii supradicti sepedicta ecclesia redditus , possessiones , terras , prata et reliqua omnia que per emptionem , donationem , elemosinam siue aliquocumque modo in ipsius dominio , uel de ipsius feodo aquisierat S post decessum bone memorie N . R patris sui , iu re hereditario possideat et quiete , saluis tamen eidem domino N . T censibus de U terragiis , si qua antea eidem reddi consueuerunt . Sciendum etiam quod dictus nobilis eidem ecclesie super premissis legittimam tenetur portare garandiam contra omnes et matrem suam debet inducere ad laudandam compositionem supradictam quod si facere non posset , contra matrem suam portaret garandiam de premissis . Actum anno Domini M ° CC ° uicesimo IX ° , mense augusto .
Alexander episcopus , seruus seruorum Dei uniuersis abbatibus et cetera . Deuotionis uestre precibus benignum impertientes assensum presentium uobis auctoritate concedimus ut eaque in generali capitulo uestro fuerint , secundum Deum et Beati Benedicti regulam , pro ordinis uestri obseruantia seu reformatione statuta presidentes pro tempore eidem capitulo statuta ipsa faciant per censuram ecclesiasticam appellatione remota inuiolabiliter obseruari contradictores censura similiter appellatione preposita compescendo ; nonobstante si personis aliquibus a sede apostolica sit indultum quod interdici suspendi uel excommunicari non possint per litteras apostolicas plenam et expressam at de uerbo ad uerbum non facientes de indulto huiusmodi mentionem . Nulli ergo et cetera . Datum Neapoli XI kalendas ianuarii pontificatus nostri anno primo .
| DE RUMIGNIACO | Ego Nicholaus de Rumigniaco , dominus de Florinis notum facio uniuersis , tam presentibus quam futuris quod cum inter me ex una parte et ecclesiam Sancti Nichasii Remensis ex altera orta fuisset discordia super dampnis que dicte ecclesie ego intuleram , occasione cuiusdam uiuarii quod de nouo feceram fieri apud uadum Fulberti per cuius restagnationem et inundationem domus sue de Estrebusiel , prata , terre eiusdem domus in tantum occupantur quod maximum propter hoc dicta ecclesia sustinebat detrimentum et ex aduerso ego proponerem quod prefata Sancti Nichasii ecclesia redditus , possessiones , terras , prata et quedam alia que de meo feodo et in meo dominio erant , acquisierat in meum preiudicium et grauamen , quare petebam premissorum distractionem fieri uel saltem super hiis michi exiberi iusticie complementum ; tandem de bonorum uirorum consilio super premissis in uiros uenerabiles A u decanum de Henapiis et I . capellanum meum a me et dicta ecclesia fuit compromissum , sub hac forma quod quicquid super hiis iudicio uel compositione per ipsos arbitros esset ordinatum ego et dicta ecclesia , sub pena ducentarum librarum parisiensium teneremur obseruare ; dicti uero arbitri , auditis hinc inde propositis , facto super premissis scrutinio diligenti habito peritorum consilio ita composuerunt inter me et dictam ecclesiam , de consensu meo et dicte ecclesie arbitrando , pronuntiauerunt quod in recompensationem omnium dampnorum que ego memorate ecclesie intuleram occasione uiuarii supradicti , sepedicta ecclesia redditus , possessiones , terras , prata et reliqua omnia que per emptionem , donationem , elemosinam siue alioquocumque modo in meo dominio uel de meo feodo acquisierat post decessum bone memorie N . W patris mei iure hereditario possideat et quiete , saluis tamen michi censibus et terragiis si qua antea michi reddi consueuerunt . Sciendum etiam quod ego eidem ecclesie super premissis legittimam teneor portare garandiam contra omnes et matrem meam debeo inducere ad laudandam compositionem supradictam quod si facere non possem , contra matrem meam portarem garandiam de premissis . In cuius rei testimonium presentes litteras sigilli mei appensione feci communiri . Actum anno Domini M ° CC ° XX ° IX ° , mense septembri .
| ITEM DE PACE FACTA INTER NOS ET DOMINUM DE RUMIGNIACO | Uniuersis presentes litteras inspecturis A . X decanus de Hanapiis , I . de Martigniaco capellanus domini N . Y de Rumigniaco et P . presbyter de Noua uilla , salutem in Domino . Nouerint uniuersi quod cum abbas Sancti Nichasii Remensis causas mouerat coram nobis pro ecclesia sua contra uirum nobilem dominum de Rumigniaco , super feodis et omnibus allodiis que idem N . habet et acquisiuit sitis in nemoribus de Lacelloe que idem abbas petebat communicari pro ecclesia Sancti Nichasii et sibi contra dictum N . petebat medietatem de dictis feodis et allodiis , per arbitrium nostrum adiudicari ; item cum idem abbas peteret contra dominum N . quandam culturam sitam iuxta Anteni sibi restitui ; item cum idem abbas peteret contra eundem N . sex modiatas nemoris in Betomont sitas 6 , quas idem abbas dicebat ecclesiam suam sibi extra partem retinuisse , petens ut legittimis metis terminarentur ; item cum idem abbas peteret contra eundem N . custodes apponere tales qui sibi facerent fidelitatem in quibusdam terragiis colligendis apud Fligniis , Signacum Paruum et Tharesis ; nos uero auditis responsionibus dicti N . inspectis cartis partium et inquisita super premissis ueritate , de uoluntate et consensu partium secundum tenorem compromissi procedentes de consilio peritorum uirorum quantum ad dicta feoda et allodia dictum N . A ab impetitione dicti abbatis arbitrando absoluimus , eidem abbati super dictis feodis et allodiis perpetuum silentium imponentes ; quantum uero ad dictam culturam pro qua idem N . B ab impetitioneZ dicebat dictam ecclesiam Sancti Nichasii alias terras in escambium et commutationem recepisse arbitrando absoluimus dictum N . A ab impetitione abbatis sepedicti eidem abbati super dicta cultura perpetuum silentium imponentes pronunciantes quod dictus N . B dictum abbatem debet facere gaudere de quadam petia terre sita iuxta domum leprosorum de Anteny quam petiam terre ueritate super hoc inquisita accepimus dictam ecclesiam pro dicta cultura in escambium et commutationem recepisse ; item quantum ad dictas sex modiatas easdem sex modiatas dicto abbati contra dictum N . A adiudicauimus arbitrando et quod legittimis metis idem N . B debebat easdem sex modiatas facere terminari ; quantum uero , ad articulum terragiorum arbitrando pronuntiauimus dictum abbatem posse apponere custodes ad dicta terragia custodienda uel seruientes dicti N . qui dicta terragia colligent eidem abbati debent facere fidelitatem et de dictis terragiis pro parte sua dictus abbas suam facere uoluntatem potest ; et quod dictus N . B dicto abbati legittimam debet facere sibi ostensionem terrarum in quibus dictus abbas sua habet terragia et de terragiis eisdem debet dictus N . B dictum abbatem facere gaudere bona fide . Et ut ista concussa in posterum obseruentur , presentem paginam sigillorum nostrorum munimine dignum duximus roborare . Actum anno Domini M ° CC ° XXX ° U ° , mense martio .
| APPROBATIONE DECIME DE EURIGNIACO ET DE BUSSUT | Ego Nicholaus , dominus de Rumigniaco , omnibus presentes litteras inspecturis , salutem in Domino . Nouerint uniuersi quod domina Oda cognominata de He de Eurigniaco et heredes eius partem quam habebant in decima de Bussut et de Eurigniaco : uidelicet de nouem uasselis totius decime quatuor tam in grossa quam minuta , excepta quadam parte quam Colinus Mala Herba in quadam parte territorii de Bussut percipere consueuit , ecclesie Sancti Nichasii Remensis in parte pie et deuote in elemosinam contulerunt in parte uendiderunt in parte cum dicta ecclesia ad partem quam eadem ecclesia habebat in terragio dictarum uillarum permutauerunt ; quibus collatione , uenditione et permutatione mediantibus concesserunt dicti Oda et heredes eius dicte ecclesie dictam partem decime in perpetuum libere possidendam ; promittentes fide interposita corporali quod de cetero contra dictas collationem , uenditionem et permutationem , nec per se nec per alium uenient , sed eas in posterum firmiter obseruabunt et contra omnes iuri parere uolentes de dicta parte decime plenariam portabunt garandiam ecclesie memorate , excepto de dominio de Ruminiaco ; et quia ego N . B dominus de Rumigniaco supra dictis collationi , uenditioni et permutationi contraire non uolebam ego N . B et Isabella uxor mea et liberi mei prefatas collationem , uenditionem et permutationem laudantes et approbantes , homagium et omnem seruitium quod michi et heredibus meis pro dicta decime erat debitum ecclesie supradicte Sancti Nichasii Remensis modo supradicto relaxauimus penitus et quittauimus me et meos in perpetuum ad dictam collationem , uenditionem et permutationem obligans successores , exceptis uidelicet sex modiis bladi dicte decime quos in dicta decima retinet Iohannes primogenitus dicte Ode quos a me tenet et tenebit in homagio et feodo . In cuius rei testimonium , presentes litteras sigillo meo ad petitionem dictorum Ode et eius heredum feci roborari . Actum anno Domini M ° CC ° XXX ° UI ° , mense iulio .